ຈຳນວນຜູ້ເສຍຊີວິດ ເພີ້ມຂື້ນ ເປັນ 17 ຄົນ ຈາກດິນເຈື່ອນທີ່ ອິນໂດເນເຊຍ
ຈຳນວນຜູ້ເສຍຊີວິດ ເພີ້ມຂື້ນເປັນ 17 ຄົນ ຍ້ອນດິນເຈຶ່ອນທີ່ ປະເທດອິນໂດເນເຊຍ ແລະ​ເກືອບ 100 ຄົນ​ ຍັງ​ຫາຍ​ສາບ​ສູນ.
ຈຳນວນຜູ້ເສຍຊີວິດ ຈາກດິນເຈື່ອນທີ່ໄດ້ທຳລາຍ ໝູ່ບ້ານແຫ່ງ ໜຶ່ງຢູ່ເຂດສອກ ຫລີກຫ່າງໄກ ຂອງອິນໂດເນເຊຍ ໄດ້ເພີ້ມຂື້ນ ຈາກ 8 ຄົນ ເປັນ 17 ຄົນ ໃນຂະນະທີ່ບັນດາໜ່ວຍກູ້ໄພ ພາ ກັນດຶງເອົາຊາກສົບອອກຈາກຂີ້ຕົມ ແລະຊາກຫັກພັງ ເກືອບ 100 ຄົນຍັງຫາຍສາບສູນ ນັບຕັ້ງແກ່ໄດ້ເກີດດິນເຈື່ອນ ໃນຕອນແລງ ວັນສຸກວານນີ້ ຍ້ອນຝົນຕົກໜັກຢູ່ໝູ່ບ້ານ Jem- blung ໃນເຂດເມືອງ Banjarnegara ຂອງແຂວງ Java ກາງ ຂີ້ຕົມໄດ້ພັດເອົາເຮືອນຊານຫລາຍກວ່າ 100 ຫລັງໄປ ຫລາຍ ຮ້ອງຄົນໄດ້ຖືກຍົກຍ້າຍ ອົງການຮັບມືກັບໄພບິພັດແຫ່ງຊາດ ກ່າວວ່າ 15 ຄົນໄດ້ຖືກຊ່ວຍໄວ້ໄດ້ ໃນນັ້ນ 11 ຄົນ ຕ້ອງໄດ້ເຂົ້າໂຮງໝໍ ທາງອົງການກ່າວອີກວ່າ ຫລາຍຮ້ອຍຄົນ ຮວມທັງຕຳຫລວດ ທະຫານ ແລະພວກຊາວບ້ານ ພາກັນຂຸດຄົ້ນຢູ່ຕາມຊາກຫັກພັງດ້ວຍມືເປົ່າ ສຽມ ແລະຊ້ວນ ເພື່ອ ຊອກຫາຜູ້ທີ່ຫາຍສາບສູນ ຝົນທີ່ຕົກລົງມາຢ່າງໜັກອີກໃນວັນເສົາມື້ນີ້ ໄດ້ຂັດຂວາງຄວາມພະຍາຍາມກູ້ໄພ ທາງ ການໄດ້ນຳເອົາອຸບປະກອນໜັກ ມາຊ່ວຍໃນການຄົ້ນຫາ ລະດູຝົນໄດ້ເລີ້ມຂື້ນຢູ່ໃນອິນໂດເນເຊຍ ຊຶ່ງເປັນເວລາທີ່ ດິນເຈື່ອນແລະນຳ້ຖ້ວມ ມັກເກີດ ຂຶ້ນຢູ່ເລື້ອຍໆ ຍ້ອນຝົນຕົກໜັກ